Tidligere Venstre-nestor, nordjyden Christian Mejdahl, har kendt Lars Løkke Rasmussen (M) i mange år. Han har arbejdet tæt sammen med han i Venstre og har oplevet lidt af hvert med  den tidligere partiformand i Venstre. Derfor er Christian Mejdahl ikke en døjt i tvivl om, hvad Løkkes intentioner er. - Han styrer nok efter at blive statsminister. Det skulle undre mig, om ikke han gør, men det vil han bare ikke fortælle, lyder det fra Mejdahl til JyllandsPosten i dag. Tror ikke på Løkke ender med at blive statsminister Lars Løkke Rasmussen har ikke meldt sit kandidatur som statsministerkandidat, ej heller har han meldt ud, hvem han peger på som statsminister. Det har sat gang i gisninger hos tidligere partifæller. Blandt andet har Søren Gade (V) så sent som i dag kaldt ham for en fedtspiller, og mener, at Løkke vil pege på Mette Frederiksen. Mejdahl er ikke i tvivl om, at Løkke slår til, hvis muligheden for at blive statsminister dukker op. - Men han siger jo ikke alt det, som han ved, og som han tænker. Jeg kender ham som en dygtig politiker, og derfor er der ingen tvivl om, at han har en plan med det, som han gør. Planen er at få maksimal indflydelse, og det får man som statsminister, siger Christian Mejdahl. Christian Mejdahl, der sad i Folketinget fra 1987 til 2007, tror dog ikke, at Lars Løkke lykkes med at snuppe statsministerposten efter valget. Lars Løkkes parti Moderaterne har overrasket stort ved at storme frem i meningsmålingerne siden valgudskrivelsen. I den seneste Voxmeter-måling fra onsdag står Moderaterne til 9,2 procent af stemmerne og er således større end Konservative i målingen. Samtidig vil Lars Løkke - ifølge målingerne - stå med de afgørende mandater i hånden, når det skal afgøres, om Mette Frederiksen (S), Jakob Ellemann-Jensen (V) eller Søren Pape Poulsen (K) skal indtage statsministerkontoret. Eller hvem ved - måske Løkke selv.

Opsummering:
Tidligere folketingsmedlem og gårdejer Christian Mejdahl fra Vindblæs traf sig tilbage fra politik i 2007. Men det forhindrer ham ikke i at kommentere på, hvad hans tidligere partifælle er ude på.